CELEX: 32017R0949
Language: fi
Date: 2017-06-02 00:00:00
Title: Komission täytäntöönpanoasetus (EU) 2017/949, annettu 2 päivänä kesäkuuta 2017, Euroopan parlamentin ja neuvoston asetuksen (EY) N:o 1760/2000 soveltamissäännöistä nautaeläinten tunnistuskoodin rakenteen osalta ja komission asetuksen (EY) N:o 911/2004 muuttamisesta (ETA:n kannalta merkityksellinen teksti. )

3.6.2017   
               
               
                  FI
               
               
                  Euroopan unionin virallinen lehti
               
               
                  L 143/1
               
            KOMISSION TÄYTÄNTÖÖNPANOASETUS (EU) 2017/949,
      annettu 2 päivänä kesäkuuta 2017,
      Euroopan parlamentin ja neuvoston asetuksen (EY) N:o 1760/2000 soveltamissäännöistä nautaeläinten tunnistuskoodin rakenteen osalta ja komission asetuksen (EY) N:o 911/2004 muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000 (1) ja erityisesti sen 4 artiklan 3 kohdan c alakohdan,
      sekä katsoo seuraavaa:
      
                  (1)
               
               
                  Asetuksessa (EY) N:o 1760/2000 vahvistetaan säännöt nautaeläinten tunnistamisesta ja rekisteröinnistä. Jotta nautaeläinten siirrot voitaisiin jäljittää, kyseisessä asetuksessa säädetään, että kaikki nautaeläimet on tunnistettava käyttämällä vähintään kahta asetuksen liitteessä I luetelluista tunnistimista, joissa on sama tunnistuskoodi. Kyseisessä liitteessä lueteltuihin tunnistimiin kuuluvat tavanomainen korvamerkki sekä elektroniset tunnisteet, jotka ovat elektroninen korvamerkki, pötsiin sijoitettava bolus ja injektoitava transponderi.
               
            
                  (2)
               
               
                  Asetuksessa (EY) N:o 1760/2000, sellaisena kuin se on muutettuna asetuksella (EU) N:o 653/2014 (2), säädetään, että tunnistuskoodin rakennetta koskevat säännöt vahvistetaan täytäntöönpanosäädöksillä.
               
            
                  (3)
               
               
                  Nautaeläinten tunnistuskoodin tarkoituksenmukaisin rakenne, joka vastaa nautaeläinten tunnistamista koskevia Kansainvälisen standardisoimisjärjestön standardeja, on joko sellainen, jossa on kaksikirjaiminen maakoodi ja enintään 12 numerosta muodostuva eläimen yksilöllinen tunnistuskoodi, tai sellainen, jossa on kolminumeroinen maakoodi ja enintään 12 numerosta muodostuva eläimen yksilöllinen tunnistuskoodi.
               
            
                  (4)
               
               
                  Lisäksi tässä asetuksessa säädettävällä tunnistuskoodin rakenteella olisi varmistettava sisämarkkinoiden toiminta paitsi nautaeläinten myös lammas- ja vuohieläinten osalta silloin, kun tällaista tunnistuskoodin rakennetta edellytetään neuvoston asetuksen (EY) N:o 21/2004 (3) mukaisesti, siitä riippumatta, millaisia tunnisteita eri jäsenvaltiot ovat ottaneet käyttöön.
               
            
                  (5)
               
               
                  Komission asetuksessa (EY) N:o 911/2004 (4) säädetään näkyvissä oleviin korvamerkkeihin sisällytettävästä kodifioidusta muodosta, jota käytetään alkuperäjäsenvaltion tunnistamiseen ja joka sisältää yksittäistä eläintä koskevat tiedot. Tämä kodifioitu tunniste muodostuu kaksikirjaimisesta maakoodista ja enintään 12 numeroa sisältävästä eläimen yksilöllisestä tunnistuskoodista.
               
            
                  (6)
               
               
                  Nautaeläinten tunnistuskoodin rakennetta olisi sovellettava sekä tavanomaisiin korvamerkkeihin että elektronisiin tunnisteisiin ja tällaisten koodien olisi oltava yhteentoimivia ja sähköisesti vaihdettavissa ja luettavissa kaikissa jäsenvaltioissa. Asetusta (EY) N:o 911/2004 olisi sen vuoksi muutettava siten, että siinä viitataan tässä asetuksessa säädettyyn tunnistuskoodiin.
               
            
                  (7)
               
               
                  Asetuksen (EY) N:o 911/2004 1 artiklan 2 kohdassa säädetään, että Espanja, Irlanti, Italia, Portugali ja Yhdistynyt kuningaskunta saavat edelleen käyttää maakoodin jälkeen olevana kaksitoistamerkkisen koodin järjestelmänä aakkosnumeerista koodia; tämä koskee Espanjan, Irlannin, Italian ja Portugalin osalta 31 päivänä joulukuuta 1999 tai sitä ennen syntyneitä eläimiä ja Yhdistyneen kuningaskunnan osalta 30 päivänä kesäkuuta 2000 tai sitä ennen syntyneitä eläimiä. Koska tässä asetuksessa säädetyillä nautaeläinten tunnistuskoodin rakennetta koskevilla säännöillä on tarkoitus korvata asetuksen (EY) N:o 911/2004 1 artiklan 2 kohtaan sisältyvät säännöt, edellä mainitusta poikkeuksesta olisi säädettävä myös tässä asetuksessa.
               
            
                  (8)
               
               
                  Asetuksen (EY) N:o 1760/2000 5 artiklassa säädetään, että jäsenvaltioiden on perustettava nautaeläimiä varten atk-pohjainen tietokanta, johon jäsenvaltion toimivaltaisen viranomaisen on tallennettava nautaeläinten tunnistuskoodit. Lisäksi kyseisen asetuksen 4 artiklan 4 kohdassa vahvistetaan päivämäärä, josta lähtien jäsenvaltioiden on varmistettava, että infrastruktuuri, joka tarvitaan, jotta elektronista tunnistinta voidaan käyttää nautaeläinten virallisena tunnistimena, on täysin toimintakykyinen. Atk-pohjainen tietokanta on osa tätä infrastruktuuria.
               
            
                  (9)
               
               
                  Jotta voitaisiin helpottaa sujuvaa siirtymistä tavanomaisista korvamerkeistä elektronisiin tunnisteisiin, on aiheellista säätää väliaikaisista toimenpiteistä, jotka koskevat nautaeläinten tunnistuskoodin kirjaamista atk-pohjaiseen tietokantaan ja jotka ovat voimassa siihen asti, kun jäsenvaltiot ovat varmistaneet, että sähköisen tunnisteen käyttöä varten tarvittava infrastruktuuri on täysin toimintakykyinen.
               
            
                  (10)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Kohde ja soveltamisala
      Tässä asetuksessa säädetään asetuksen (EY) N:o 1760/2000 4 artiklan 3 kohdan c alakohdassa tarkoitettua nautaeläinten tunnistuskoodin rakennetta koskevista säännöistä.
      2 artikla
      Nautaeläinten tunnistuskoodin rakenne
      Nautaeläinten tunnistuskoodi on esitettävä tunnisteissa seuraavasti:
      
                  a)
               
               
                  tunnistuskoodin ensimmäisenä osana on oltava sen jäsenvaltion maakoodi, jossa eläin ensimmäistä kertaa varustetaan tunnisteella; maakoodin on oltava joko liitteen mukainen kaksikirjaiminen koodi tai liitteen mukainen kolminumeroinen koodi;
               
            
                  b)
               
               
                  tunnistuskoodin jälkimmäisenä osana on oltava eläimen yksilöllinen numerokoodi, jossa on enintään 12 numeroa; Irlanti, Espanja, Italia, Portugali ja Yhdistynyt kuningaskunta saavat kuitenkin edelleen käyttää maakoodin jälkeen olevana kaksitoistamerkkisen koodin järjestelmänä aakkosnumeerista koodia; tämä koskee Irlannin, Espanjan, Italian ja Portugalin osalta 31 päivänä joulukuuta 1999 tai sitä ennen syntyneitä eläimiä ja Yhdistyneen kuningaskunnan osalta 30 päivänä kesäkuuta 2000 tai sitä ennen syntyneitä eläimiä.
               
            3 artikla
      Atk-pohjainen tietokanta
      Jäsenvaltion toimivaltainen viranomainen saa tunnisteessa olevasta maakoodista riippumatta kirjata asetuksen (EY) N:o 1760/2000 5 artiklassa tarkoitettuun nautaeläinten atk-pohjaiseen tietokantaan joko tämän asetuksen 2 artiklan a alakohdassa tarkoitetun kaksikirjaimisen maakoodin tai kyseisessä alakohdassa tarkoitetun kolminumeroisen maakoodin edellyttäen, että nautaeläimen täysi jäljitettävyys varmistetaan.
      4 artikla
      Asetuksen (EY) N:o 911/2004 muuttaminen
      Muutetaan asetus (EY) N:o 911/2004 seuraavasti:
      
                  1)
               
               
                  Korvataan 1 artiklan 2 kohta seuraavasti:
                  ”2.   Korvamerkeissä olevan tunnistuskoodin muodostavien merkkien on oltava komission täytäntöönpanoasetuksen (EU) 2017/949 (*1) 2 artiklan mukaiset.
                  
                     (*1)  Komission täytäntöönpanoasetus (EU) 2017/949, annettu 2 päivänä kesäkuuta 2017 Euroopan parlamentin ja neuvoston asetuksen (EY) N:o 1760/2000 soveltamissäännöistä nautaeläinten tunnistuskoodin rakenteen osalta ja komission asetuksen (EY) N:o 911/2004 muuttamisesta (EUVL L 143, 3.6.2017, s. 1.)”"
						
               
            
                  2)
               
               
                  Poistetaan liite I.
               
            5 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 2 päivänä kesäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EYVL L 204, 11.8.2000, s. 1.
      
         (2)  Euroopan parlamentin ja neuvoston asetus (EU) N:o 653/2014, annettu 15 päivänä toukokuuta 2014, asetuksen (EY) N:o 1760/2000 muuttamisesta nautaeläinten elektronisen tunnistamisen ja naudanlihan merkitsemisen osalta (EUVL L 189, 27.6.2014, s. 33).
      
         (3)  Neuvoston asetus (EY) N:o 21/2004, annettu 17 päivänä joulukuuta 2003, lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta (EUVL L 5, 9.1.2004, s. 8).
      
         (4)  Komission asetus (EY) N:o 911/2004, annettu 29 päivänä huhtikuuta 2004, Euroopan parlamentin ja neuvoston asetuksen (EY) N:o 1760/2000 täytäntöönpanosta korvamerkkien, passien ja tilarekisterien osalta (EUVL L 163, 30.4.2004, s. 65).
      
         LIITE
         2 artiklassa tarkoitetut maakoodit:
         
                     Jäsenvaltio
                  
                  
                     Kaksikirjaiminen koodi
                  
                  
                     Kolminumeroinen koodi
                  
               
                     Belgia
                  
                  
                     BE
                  
                  
                     056 
                  
               
                     Bulgaria
                  
                  
                     BG
                  
                  
                     100 
                  
               
                     Tšekki
                  
                  
                     CZ
                  
                  
                     203 
                  
               
                     Tanska
                  
                  
                     DK
                  
                  
                     208 
                  
               
                     Saksa
                  
                  
                     DE
                  
                  
                     276 
                  
               
                     Viro
                  
                  
                     EE
                  
                  
                     233 
                  
               
                     Irlanti
                  
                  
                     IE
                  
                  
                     372 
                  
               
                     Kreikka
                  
                  
                     EL
                  
                  
                     300 
                  
               
                     Espanja
                  
                  
                     ES
                  
                  
                     724 
                  
               
                     Ranska
                  
                  
                     FR
                  
                  
                     250 
                  
               
                     Kroatia
                  
                  
                     HR
                  
                  
                     191 
                  
               
                     Italia
                  
                  
                     IT
                  
                  
                     380 
                  
               
                     Kypros
                  
                  
                     CY
                  
                  
                     196 
                  
               
                     Latvia
                  
                  
                     LV
                  
                  
                     428 
                  
               
                     Liettua
                  
                  
                     LT
                  
                  
                     440 
                  
               
                     Luxemburg
                  
                  
                     LU
                  
                  
                     442 
                  
               
                     Unkari
                  
                  
                     HU
                  
                  
                     348 
                  
               
                     Malta
                  
                  
                     MT
                  
                  
                     470 
                  
               
                     Alankomaat
                  
                  
                     NL
                  
                  
                     528 
                  
               
                     Itävalta
                  
                  
                     AT
                  
                  
                     040 
                  
               
                     Puola
                  
                  
                     PL
                  
                  
                     616 
                  
               
                     Portugali
                  
                  
                     PT
                  
                  
                     620 
                  
               
                     Romania
                  
                  
                     RO
                  
                  
                     642 
                  
               
                     Slovenia
                  
                  
                     SI
                  
                  
                     705 
                  
               
                     Slovakia
                  
                  
                     SK
                  
                  
                     703 
                  
               
                     Suomi
                  
                  
                     FI
                  
                  
                     246 
                  
               
                     Ruotsi
                  
                  
                     SE
                  
                  
                     752 
                  
               
                     Yhdistynyt kuningaskunta
                  
                  
                     UK
                  
                  
                     826